راجل عجوز دخل مطعم ببطء وهو ماسك عكازه. هدومه القديمة وجزمته خلوه يبان غريب في اليوم ده.
واحدة جرسونة صغيرة اسمها Mary شافته وهو رايح لترابيزة جنب الشباك. جريت عليه، وقالتله بابتسامة، "اتفضل يا فندم. خليني اساعد حضرتك."
من غير ما يقول كلمة، ابتسملها. سحبت الكرسي من الترابيزة وساعدته يقعد. وبعدين سندت العكاز على الترابيزة عشان يقدر يوصله. بصوت هادي وواضح، قالها، "شكراً يا آنسة."
"العفو يا فندم،" ردت عليه. "هرجع تاني كمان شوية، ولو احتجت حاجة، بس لوح ليا!"
بعد ما خلص وجبة حلوة. Mary جابتله الباقي. ناولته العكاز بتاعه، ومشيت معاه لحد باب المطعم. وهي فاتحة الباب قالتله، "تشرفنا تاني يا فندم!" الراجل العجوز لف وابتسم.
لما Mary راحت تنضف الترابيزة، اتصدمت. تحت الطبق، لقت كارت شغل، ورقة ب100 دولار ورسالة. الرسالة كانت مكتوب فيها، "عزيزتي Mary، انا بحترمك جداً، وانتي كمان بتحترمي نفسك. ده باين من طريقة معاملتك للناس. انتي لقيتي سر السعادة."
في الحقيقة، الراجل العجوز كان صاحب المطعم. دي كانت اول مرة هي، او اي حد من الجرسونات، يشوفوه فيها.
اول ما الراجل العجوز دخل المطعم، Mary رحبت بيه _.
بأدب ببطء بحزن بغضب